हर युग में कुछ लोग कलियुग, कुछ सतयुग में जीते हैं
पहलेसतयुग था, फिर द्वापर आया, तब त्रेता और अभी कलियुग का तीसरा चरण चल रहा है, यह धारणा उचित नहीं है। हर युग में कुछ लोग सतयुग में, कुछ लोग द्वापर में, कुछ लोग त्रेता में और कुछ लोग कलियुग में जीते रहे हैं। यह एक अवस्था है। कलि सयानो भवति...। जो धर्म के प्रति, आस्था के प्रति, परोपकार के प्रति, सत्य के प्रति, हर अच्छे कार्य के प्रति उदासीन रहते हैं, सोए रहते है, वही कलियुग है। यह कहना है सद् गुरु ओशो सिद्धार्थ औलिया का।
रवींद्र भवन में ओशो धारा पटना की ओर से आयोजित सत्संग में औलिया ने धर्म है परम धन की खोज विषय पर विस्तृत चर्चा की। उन्होंने कहा कि जो लोग कलियुग में जी रहे हैं, वे अब भी सतयुग में प्रवेश कर सकते हैं। मोक्ष की प्राप्ति कर सकते हैं। सत्य की ओर जिसने पहला कदम उठा लिया वह त्रेता युग में है। लेकिन, त्रेता युग में रहना ही काफी नहीं है, सत्युग में जाना है। हमारे जीवन का यही उद्देश्य होना चाहिए। यह भी कहा कि अध्यात्म को ओशो ने जहां पहुंचाया है, ओशो धारा उसे और आगे ले जा रही है।
पायोजी मैने राम रतन धन पायो
सद्गुरु औलिया ने कहा कि संसार में सभी को सुखी शांत जीवन तो चाहिए, पर यहीं अंत नहीं है। वर्तमान जीवन महाजीवन का एक खंड मात्र है। उद्देश्य मंजिल राम हैं। नहीं राम बिन ठांव। राम परम धन हैं, जिसे आध्यात्मिक साधना द्वारा प्राप्त कर सकते हैं। इसलिए रानी से संत बनी मीरा बाई कहती हैं, पायो जी मैंने राम रतन धन पायो...।
मंच संचालन और धन्यवाद ज्ञापन विलासपुर के विद्वान प्रो. डॉ. प्रभाकर दर्शन ने किया।
hin_Deva hin_Deva hin_Deva hin_Deva hin_Deva hin_Deva